[{"text_idx": "#000000", "text": "Pallase va\u0308ljapanek Disainio\u0308o\u0308l ei varja digivahendite osakaalu"}, {"text_idx": "#000001", "text": "2023. aasta Disainio\u0308o\u0308 festivali teemafookus \u201eDISAIN 4.0. AI: to\u0308o\u0308stus vo\u0303i to\u0308o\u0308tus?\u201c toob arutelu tehisintellekti u\u0308le ka disaini- ja arhitektuurikoolide va\u0308ljapanekusse. Ko\u0303rgem Kunstikool Pallas on va\u0308lja pannud valiku 2023. aasta lo\u0303puto\u0308o\u0308dest ja lisaks ideeprototu\u0308u\u0308pe Pallase mo\u0308o\u0308bliosakonna ja tekstiiliosakonna kolmanda kursuse tudengite ja\u0308tkusuutlikust mo\u0303tteviisist su\u0308ndinud projektist TU\u0308HI/EMPTY."}, {"text_idx": "#000002", "text": "Varasuvistest lo\u0303puto\u0308o\u0308dest va\u0308ljapanek nimega \u201cDisain OFFline / ONline\u201d na\u0308itab ku\u0308ll visuaalselt a\u0308ra iga praktilise to\u0308o\u0308 tarbeks kasutatud digitaalsete to\u0308o\u0308riistade osakaalu, kuid ro\u0303hutab seda, et iga lahenduse tulemuslikkuse ma\u0308a\u0308ravad siiski disaineri teadmised ja oskused. Lo\u0303puto\u0308o\u0308de va\u0308ljapanek arutleb ku\u0308simuse u\u0308le, millest algab disaineri vastutus? Olulise teema ma\u0308rkamine ja lahenduse pakkumine eeldab teadlikke valikuid, koosto\u0308o\u0308oskust ja tasakaalu leidmist digitaalse ja ka\u0308egakatsutava vahel. Nagu ko\u0303ik teisedki to\u0308o\u0308riistad vajavad ka digitaalsed vahendid, tehisintellekt nende hulgas, oskuslikku kasutamist ja treenitud silma. Va\u0308ljapanekus olevate lo\u0303puto\u0308o\u0308de autorid on: Signe Milkov, Kristin Vaher, Ka\u0308trin Sibul, Ago Albert, Doreen Ma\u0308gi, Evelin Ko\u0303ur, Kerttu Rebane, Brigita Kasemets ja Kristiina Saaron."}, {"text_idx": "#000005", "text": "XVIII Disainio\u0308o\u0308 festival toimub 18.-24. septembril Po\u0303hja-Tallinnas Krulli kvartalis. Disaini- ja arhitektuurikoolide na\u0308itus avatakse 18. septembril kell 19.15."}, {"text_idx": "#000006", "text": "Pallase va\u0308ljapaneku kujundas Madis Liplap."}]